Song Huong

Da Sông Hương oda Hương Giang (Hán Tự: 香江 , Fluss mim Woigschmo, Dufdfluss oda Parfümfluss) isa gmiadle dahi fliasnda Wossalaaf in da zändroi-vietnamäsischn Browinz Huế. Za Bedeidung voum Nam hodma vaschine Täorian afgschdejd kod, oane sogd, zweng de Poin und Bliatn, de im Friajo afn Wossa dreim, aa andare moand, ea kimt voum Woigschmo da Ädlhejza, de domois afn Fluss dahea brochd woan san.Thomas Barkemeier: Vietnam. Mair Dumont Dumont, Köln 1998, ISBN 3-7701-3885-6, S.130.

 Kwejfliss und Owalaaf 

Zwe Kwejfliss windn se iwas Truong Son Gebiag owa. Da Zualaaf Tả Trạch kimmt voum esdlichn Tei voum Truong Son Gebiag und foid iwa 55 Wossafej in noadwesdliche Richdung owe. Da kiazare Hữu Trạch nimmd 14 reißande Wossafej, bisa an da Bảng Lãng-Goblung mim Tả Trạch zamfliasd. Dano driffda neadle  af de sim Kinegräwa aus da Nguyễn-Dünastie, de Templ vo Hòn Chén und Ngọc Trản, schbada fliasda duach d Em vo Nguyệt Biều und Lương Quán und dano gäds noadesdle weida.

 Da Middllaaf 

Am Middllaaf bam Doaf Kim Long, do schdäd afn Hiagl de Thiên Mụ- oda aa Linh Mụ-Pagod (Pagod voum himmlischn Wei, Hán Tự: 天姥寺),de glei sim Gschessa hod und a Woazeichn vo da oidn Kaisastod Hue is. Gnau duat hod im Mai 1963 da Brodest gengad Ngô Đình Diệm Regiarung z  Sài Gòn ogfangt kod. Da Pafümfluss bassiad de Stod Hue und de Insl Cồn Hến, wou da no links ogäande Đông Ba-Kanoi oan Flussbong okiazt.

 Mindung 

Ba da Oatschofd Thuận An mind da Song Huong in d Tam Giang-Laguna und no ins Siadkinäsische Mea.

 Beleg 

 Im Netz 

 Panoramio-Bild 129000 von 'missak': Blick südlich auf die Bảng Lãng-Gabelung
 Bilder von Hue und vom Parfüm-Fluss